**พาราเซตามอล**

**120 มิลลิกรัม ต่อ 5 มิลลิลิตร  
ชนิดน้ำเชื่อมเข้มข้น/**

**ชนิดน้ำแขวนตะกอนเข้มข้น**

**[ชื่อการค้า]**

**คำเตือน**

“ระบุคำเตือนตามประกาศกระทรวงสาธารณสุข เรื่อง ยาที่ต้องแจ้งคำเตือนการใช้ยา

ไว้ในฉลากและที่เอกสารกำกับยา

และข้อความของคำเตือน”

**1. ยานี้คือยาอะไร**

* ยานี้มีชื่อสามัญว่าพาราเซตามอล (paracetamol) เป็นยา  
  ในกลุ่มลดไข้ บรรเทาปวด
* ยานี้ใช้เพื่อลดไข้ บรรเทาอาการปวดเล็กน้อยถึงปานกลาง เช่น ปวดศีรษะ ปวดเมื่อยจากไข้หวัด ปวดฟัน ปวดกล้ามเนื้อ ปวดหลัง

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไหร่**⌧ **ห้ามใช้**ในผู้ที่เคยแพ้ยาพาราเซตามอลหรือแพ้ส่วนประกอบอื่นในตำรับนี้

⌧ **ห้ามใช้**พาราเซตามอลเกินขนาดที่แนะนำในฉลากและเอกสารกำกับยาเพราะอาจเกิดพิษร้ายแรงจนตับวาย เสียชีวิตได้

⌧ **หลีกเลี่ยงการใช้**ยานี้ร่วมกับยาอื่นที่มีพาราเซตามอลเป็นส่วนประกอบ เพราะอาจทำให้ได้รับยาเกินขนาด

**2.2 ข้อควรระวังเมื่อใช้ยานี้**

* ปรึกษาแพทย์หรือเภสัชกรก่อนใช้ยานี้หากมีภาวะพร่อง   
  จีซิกซ์พีดี (G6PD) หรือกำลังกินยาต้านการแข็งตัวของเลือดวอร์ฟาริน หรือเป็นโรคตับหรือโรคไต เพราะอาจเกิดอันตรายจากยานี้ได้ง่ายขึ้น

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.

* ถ้ามีไข้สูง (อุณหภูมิสูงกว่า 39.5 องศาเซลเซียส) ให้รีบไปพบแพทย์
* การใช้ยาในเด็กอายุต่ำกว่า 2 เดือน ให้ปรึกษาแพทย์

**3. วิธีใช้ยา**

**3.1 ขนาดและวิธีใช้**

|  |  |
| --- | --- |
| **อายุ** | **ขนาดยา** |
| น้อยกว่า 2 เดือน | ให้ปรึกษาแพทย์ |
| 2 ถึง 3 เดือน  ที่มีน้ำหนัก  4 – 6 กิโลกรัม | กินครั้งละ ครึ่งช้อนชา (หรือ2.5มิลลิลิตร) วันละ 1 ครั้ง เฉพาะเวลาปวดหรือมีไข้ หากจำเป็นต้องกินอีกครั้ง  ห่างจากครั้งแรกอย่างน้อย 4 ชั่วโมง  ถ้าไม่ดีขึ้นให้ปรึกษาแพทย์หรือเภสัชกร |
| มากกว่า 3 เดือน | กินยาเฉพาะเวลาปวดหรือมีไข้  วันละไม่เกิน 5 ครั้ง  แต่ละครั้งห่างกันอย่างน้อย 4 ชั่วโมง  **ตามขนาดยาในตาราง** |
| |  |  |  | | --- | --- | --- | | น้ำหนักตัว  (กิโลกรัม) | ช้อนชาตวงยา | กระบอกฉีดยา\* | | ตั้งแต่ 4 - 6 | ครึ่งช้อน | 2.5 มิลลิลิตร | | มากกว่า 6 - 8 | สามส่วนสี่ช้อน | 3.75 มิลลิลิตร | | มากกว่า 8 -12 | หนึ่งช้อน | 5 มิลลิลิตร | | มากกว่า 12 - 16 | หนึ่งช้อนครึ่ง | 7.5 มิลลิลิตร | | มากกว่า 16 - 24 | สองช้อน | 10 มิลลิลิตร | | \* หรือถ้วยตวงยา | | | | |

**วิธีใช้ยา**

* เขย่าขวดก่อนใช้ยา
* ตวงยาและป้อนยา ด้วยกระบอกฉีดยา (ไซริงค์) หรือ ช้อนชาตวงยา หรือ ถ้วยตวงยา

**3.2 ถ้ากินยานี้เกินขนาดที่แนะนำ ควรทำอย่างไร**รีบไปพบแพทย์ทันที เพราะหากได้รับยาเกินขนาดไปมากแลได้รับการรักษาไม่ทันท่วงทีจะทำให้ตับถูกทำลาย นำไปสู่การเสียชีวิตจากตับวายได้

**เอกสารนี้เป็นข้อมูลโดยย่อ หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างการใช้ยา**

* ไม่กินยาติดต่อกันเป็นเวลานาน โดยไม่ปรึกษาแพทย์หรือเภสัชกร
* ถ้ากินยาแล้วไข้ไม่ลดภายใน 3 วัน หรืออาการปวดไม่บรรเทาภายใน 5 วัน ให้ไปพบแพทย์เนื่องจากอาจเป็นอาการของโรคที่ร้ายแรงได้

**5. อันตรายที่อาจเกิดจากยา**

**5.1 หากกินยาแล้วเกิดอาการ เช่น**

* บวมที่ใบหน้า เปลือกตา ริมฝีปาก ลมพิษ
* หน้ามืด เป็นลม แน่นหน้าอก หายใจลำบาก
* ผื่นแดง ตุ่มพอง ผิวหนังหลุดลอก
* มีจ้ำตามผิวหนัง เลือดออกผิดปกติ เหนื่อยง่าย เป็นหวัดได้ง่าย

**ต้องหยุดยาแล้วรีบไปพบแพทย์ทันที**

**5.2 หากจำเป็นต้องกินยานี้ต่อเนื่องแล้วเกิดอาการเช่น**

* อาการปวดท้อง คลื่นไส้ อาเจียน ท้องอืด ตัวเหลือง ตาเหลือง ปัสสาวะสีเข้มขึ้น

**ต้องหยุดยาแล้วรีบไปพบแพทย์ทันที**

**6. ควรเก็บยานี้อย่างไร**

* เก็บยาไว้ในภาชนะบรรจุเดิมตามที่ได้รับมา
* เก็บยาในที่แห้ง อย่าให้โดนแสงโดยตรง โดยทั่วไปควรเก็บที่อุณหภูมิ ...<ปรับตามทะเบียนยา>... องศาเซลเซียส
* เก็บยาให้พ้นมือเด็ก

**7. ลักษณะและส่วนประกอบของยานี้**

ระบุลักษณะและสีของยา และระบุส่วนประกอบในตำรับ

...<ปรับตามทะเบียนยา>…

ผู้ผลิต/ผู้นำเข้า/ผู้แทนจำหน่าย...............................

เอกสารนี้ปรับปรุงครั้งล่าสุดเมื่อ...............................